VELKOMSTORD TIL JÓNA

Av Steinar Bråten

Trykt i Solungavisa 13. oktober 2022

Høstens farger

kler dal og li

våt etter regnet

er ennå skog og sti.

I kirken vi samles,

møter vår nye prest.

Med røtter tilbake

fra Sagaøya langt

der ut i nordvest.

Nå Jóna langt på vei

ekte solung er.

Bosatt seg i Grue,

tilstrekkelig nær.

Føyer seg inn i rekken av de mange

som forut kom og gikk,

før hun kall til tjeneste

her i Våler fikk.

En ny medvandrer,

hyrde og veileder,

med sin egen stil

i vår menighets liv.

Med budskapets

dybde og ramme

er alltid det samme:

Guds kjærlighets mysterium i Jesus Krist.

Han som selv er Ordet,

har Livets brød – sant og visst.

Sammen går vi vi videre,

i gode og glade dager,

men òg når sorg

eller tvil oss gnager.

Framtida er Guds,

framtida er vår.



Jóna Lovisa Jonsdottir er nytilsatt sokneprest i Våler og Gravberget menigheter. Her holder hun gudstjeneste under det årlige arrangementet NATTA for konfirmantene i Solør, Vinger og Odal. Foto: Magnus Lindberg Jansvik. [Les mer om Jóna her.](https://kirken.no/nb-NO/bispedommer/Hamar/jobb-i-hamar-bispedomme/tilsettinger/jona%20lovisa%20jonsdottir/)